See on tegelikult hämmastav, kui kiiresti UUS aasta SELLEKS aastaks sai. Ehk harjumine uue aastanumbriga võttis aega üks päev.  2,5-nädalane talvepuhkus on haihtunud olematusse. Kuigi igal õhtul lubasin endale, et järgmisel hommikul kohe hakkan tegema seda ja seda, mida olin otsustanud teha juba eelmisel aastal, ei teinud  midagi. Päevad saavad otsa, puhkus samuti.  Lohutav oli kuulda Terevisoonist, et lubadusi (uusaasta omi) ei tasu üldse anda, need on mõttetud ja tekitavad asjatuid süümekaid.  Kui tuleb mõni hea mõte või idee pähe, kohe teostada. Selle ajel vahetasin oma kodupaketi ERAKLIENDI LAHENDUSE vastu.  Elektrik käis, tuleb ühe korra veel ja lõpetab oma töö. Seejärel saab ehk valmis ka mu remont.    Lühidalt - esmaspäevast algab rutiin, mis polegi nii paha, kuivõrd ta tagab mõtete ja tegude  kanaliseerimise tavapärasesse rütmi.  Kaovad sundmõtted ja hingepiinad, mis vähemalt minu puhul on seotud eelkõige jõudeolekuga.  Inimene on loll - kui tal juhtumisi tõsiseid probleeme pole, siis mõtleb ta need välja.  AEG liigub vääramatu jõuga. Ehk peenemalt väljendudes